
86 DR.30.09.2021 
 
sangat sesuai.  Institut Aminuddin Baki ada di situ dan saya ingin menyarankan supaya 
kerajaan khasnya Menteri Ekonomi ada di sini supaya Bandar Enstek menjadi hab ilmiah 
ataupun hab penyelidikan untuk negara akan datang. Oleh sebab lokasinya yang sangat 
strategik dekat dengan Putrajaya, dekat dengan the Greater Klang Valley. 

 Fokus seterusnya yang saya hendak sebut adalah fokus kelapan iaitu 
mempercepat pertumbuhan hijau.  Saya menyambut baik komitmen daripada kerajaan 
yang saya nampak komitmen daripada kerajaan untuk menjadikan alam sekitar ini 
terhindar daripada pencemaran dan sebagainya. Memang menjadi tanggungjawab setiap 
daripada kita. Kita mempunyai tanggungjawab hakiki untuk memastikan alam sekitar ini 
sesuai didiami oleh generasi akan datang. Sesuai untuk kehidupan harian anak-anak dan 
cucu-cucu kita pada suatu hari nanti. 

 Oleh sebab itu, segala perancangan dan pembangunan kita pada hari ini kita kena 
pastikan ia tidak mencemarkan alam sekitar. Komitmen yang dinyatakan oleh Yang Amat 
Berhormat Perdana Menteri dalam teks ucapan beliau, saya memetik satu ayat sahaja, 
“Bagi tujuan ini, kerajaan telah memberikan komitmen untuk tidak lagi membina loji jana 
kuasa arang batu yang baru.” Saya anggap ini satu komitmen yang sangat baik. 

 Saya mohon supaya komitmen turut diperluaskan ke arah memastikan ataupun 
kerajaan tidak akan memberikan kelulusan lagi untuk pembinaan incinerator di mana-
mana kawasan. Saya ingin mendapatkan komitmen daripada kerajaan khasnya daripada 
Kementerian Alam Sekitar dan Air sebab benda ini perlu komitmen yang cukup tinggi 
daripada kerajaan agar alam sekitar kita sentiasa dalam keadaan yang terbaik.  

 Saya menyokong Pelan Tindakan Bandar Hijau yang dinyatakan di bawah fokus 
kelapan ini, yang mana 120 buah bandar di sasarkan akan menjadi Bandar Hijau. Saya 
menyokong usaha ini dan saya harap Bandar Seremban sebab Parlimen Rasah ini 
sebahagian dari Bandar Seremban dapat menjadi antara bandar perintis yang diberikan 
gelaran Bandar Hijau ini. 

 Oleh sebab itu, saya ingin memohon komitmen daripada KASA dan Jabatan Alam 
Sekitar, pastikan tiada pembinaan ataupun pembukaan industri yang akan mencemarkan 
alam sekitar termasuk incinerator di Daerah Seremban. Daerah Seremban ada banyak 
kawasan perindustrian seperti di Bandar Enstek, Taman Tuanku Jaafar, Senawang, Nilai 
dan sebagainya tetapi semua perindustrian ini tidak sesuai didirikan apa-apa kilang 
ataupun loji seperti incinerator yang bakal mencemarkan alam sekitar sebab yang 
pertama, kawasan industri ini terletak dekat dengan kawasan komersial dan kawasan 
perumahan yang padat dengan kependudukan. Jadi, saya berharap kerajaan boleh 
memberikan komitmen ini. 

 Di bawah fokus yang sama, saya juga ingin mengemukakan Projek 
Pembangunan Lembangan Sungai Bersepadu (PLSB) Sungai Linggi Fasa 5. Pada hari 
Isnin yang baharu lepas, saya telah mendapat jawapan daripada pihak Kementerian Alam 
Sekitar dan Air yang mengatakan bahawa sebanyak RM150 juta akan diperuntukkan di 
bawah PLSB Fasa 5 di bawah RMKe-12 ini. Saya ucapkan terima kasih kepada kerajaan 
sebab saya percaya dan saya yakin dengan adanya peruntukan yang besar ini kawasan 
Parlimen Rasah akan terhindar daripada banjir. 

 Saya masih ingat pada 4 November tahun lepas, banjir telah menyebabkan lebih 
1,000 buah rumah ditenggelami air ketika itu. Satu musibah yang patut kita usahakan agar 
dapat dielakkan pada masa akan datang. Cuma saya nampak jawapan yang diberikan 
oleh kementerian, dia kata, “Peruntukan sebanyak RM150 juta sekiranya diluluskan 
kelak”.  Jadi, saya nampak Menteri Ekonomi ada di sini, Menteri EPU ada sini, saya mohon 
supaya diluluskan.   

Jangan jika diluluskan, saya minta diluluskan dan saya juga nampak ada dalam 
jawapan itu pengambilan balik tanah. Saya mohon sekiranya betul ada pengambilan 
tanah, lakukan dengan memberikan notis yang awal kepada penduduk supaya persiapan 
dapat dilakukan dan tidak berlaku kekecohan selepas itu. 

Tuan Yang di-Pertua, seterusnya saya hendak sebut fokus kedua, memperkukuh 
pemangkin pertumbuhan. Saya menyambut baik pendigitalan dan teknologi termaju untuk 
dimajukan bersesuaian dengan keperluan semasa termasuk teknologi 4IR.  Pandemik 
yang berlaku mengajar kita betapa pentingnya dunia digital hari ini dan kita sama-sama 



Fokus seterusnya yang saya hendak sebut adalah fokus kelapan iaitu mempercepat pertumbuhan hijau. Saya menyambut baik komitmen daripada kerajaan yang saya nampak komitmen daripada kerajaan untuk menjadikan alam sekitar ini terhindar daripada pencemaran dan sebagainya. Memang menjadi tanggungjawab setiap daripada kita. Kita mempunyai tanggungjawab hakiki untuk memastikan alam sekitar ini sesuai didiami oleh generasi akan datang. Sesuai untuk kehidupan harian anak-anak dan cucu-cucu kita pada suatu hari nanti. Oleh sebab itu, segala perancangan dan pembangunan kita pada hari ini kita kena pastikan ia tidak mencemarkan alam sekitar. Komitmen yang dinyatakan oleh Yang Amat Berhormat Perdana Menteri dalam teks ucapan beliau, saya memetik satu ayat sahaja, "Bagi tujuan ini, kerajaan telah memberikan komitmen untuk tidak lagi membina loji jana kuasa arang batu yang baru." Saya anggap ini satu komitmen yang sangat baik. Saya mohon supaya komitmen turut diperluaskan ke arah memastikan ataupun kerajaan tidak akan memberikan kelulusan lagi untuk pembinaan incinerator di mana- mana kawasan. Saya ingin mendapatkan komitmen daripada kerajaan khasnya daripada Kementerian Alam Sekitar dan Air sebab benda ini perlu komitmen yang cukup tinggi daripada kerajaan agar alam sekitar kita sentiasa dalam keadaan yang terbaik. Saya menyokong Pelan Tindakan Bandar Hijau yang dinyatakan di bawah fokus kelapan ini, yang mana 120 buah bandar di sasarkan akan menjadi Bandar Hijau. Saya menyokong usaha ini dan saya harap Bandar Seremban sebab Parlimen Rasah ini sebahagian dari Bandar Seremban dapat menjadi antara bandar perintis yang diberikan gelaran Bandar Hijau ini. Oleh sebab itu, saya ingin memohon komitmen daripada KASA dan Jabatan Alam Sekitar, pastikan tiada pembinaan ataupun pembukaan industri yang akan mencemarkan alam sekitar termasuk incinerator di Daerah Seremban. Daerah Seremban ada banyak kawasan perindustrian seperti di Bandar Enstek, Taman Tuanku Jaafar, Senawang, Nilai dan sebagainya tetapi semua perindustrian ini tidak sesuai didirikan apa-apa kilang ataupun loji seperti incinerator yang bakal mencemarkan alam sekitar sebab yang pertama, kawasan industri ini terletak dekat dengan kawasan komersial dan kawasan perumahan yang padat dengan kependudukan. Jadi, saya berharap kerajaan boleh memberikan komitmen ini. Di bawah fokus yang sama, saya juga ingin mengemukakan Projek Pembangunan Lembangan Sungai Bersepadu (PLSB) Sungai Linggi Fasa 5. Pada hari Isnin yang baharu lepas, saya telah mendapat jawapan daripada pihak Kementerian Alam Sekitar dan Air yang mengatakan bahawa sebanyak RM150 juta akan diperuntukkan di bawah PLSB Fasa 5 di bawah RMKe-12 ini. Saya ucapkan terima kasih kepada kerajaan sebab saya percaya dan saya yakin dengan adanya peruntukan yang besar ini kawasan Parlimen Rasah akan terhindar daripada banjir. Saya masih ingat pada 4 November tahun lepas, banjir telah menyebabkan lebih 1,000 buah rumah ditenggelami air ketika itu. Satu musibah yang patut kita usahakan agar dapat dielakkan pada masa akan datang. Cuma saya nampak jawapan yang diberikan oleh kementerian, dia kata, "Peruntukan sebanyak RM150 juta sekiranya diluluskan kelak". Jadi, saya nampak Menteri Ekonomi ada di sini, Menteri EPU ada sini, saya mohon supaya diluluskan. Jangan jika diluluskan, saya minta diluluskan dan saya juga nampak ada dalam jawapan itu pengambilan balik tanah. Saya mohon sekiranya betul ada pengambilan tanah, lakukan dengan memberikan notis yang awal kepada penduduk supaya persiapan dapat dilakukan dan tidak berlaku kekecohan selepas itu. Tuan Yang di-Pertua, seterusnya saya hendak sebut fokus kedua, memperkukuh pemangkin pertumbuhan. Saya menyambut baik pendigitalan dan teknologi termaju untuk dimajukan bersesuaian dengan keperluan semasa termasuk teknologi 4IR. Pandemik yang berlaku mengajar kita betapa pentingnya dunia digital hari ini dan kita sama-sama.